gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl de en sv fr de de gl gl gl gl gl gl gl gl gl gl gl es gl ast gl pt gl gl gl gl gl gl pt gl pt en ca gl gl pt
Vieiros: Galiza Hoxe - O conselleiro de Medio Ambiente subliña que a nova Lei de Residuos aposta sen complexos pola compostaxe
Sábado, 01 de outubro de 2022
Manuel Vázquez, que acudiu a Cerceda á presentación da planta de recuperación de envases lixeiros, sinalou que os cambios en Sogama son evidentes.
Tags: instalacións política residuos Sogama
Ao conselleiro de Medio Ambiente, Manuel Vázquez, non lle tremeu a voz na súa visita ás instalacións de Sogama en Cerceda. Logo de toda a polémica xerada ao longo deste mes, Vázquez subliñou que o bipartito tiña moi clara a necesidade dunha nova política de residuos e que neso se está a traballar tanto na sociedade pública como a nivel lexislativo. Como exemplo sinalou que este mesmo martes saíu publicado no DOG a nova Lei de Residuos, que entra en período de alegacións. Fronte ao modelo que apostaba pola incineración, o titular de Medio Ambiente sinalou que a principal característica do novo será a descentralización e a compostaxe.
Vázquez reiterou que a súa consellaría non chegou a Sogama coa intención de facer “unha caza de bruxas”. A este respecto, lembrou que o Consello de Contas xa tiña censurado determinados aspectos da anterior xestión nun informe no que tamén traballa a Fiscalía do Tribunal de Contas. O conselleiro defendeu o labor do novo presidente da sociedade pública, Xosé Álvarez, do que afirmou que é “é valente porque non lle treme a man para rachar co anterior modelo”.
O conselleiro visitou con membros do seu gabinete a planta de clasificación de envases lixeiros de Sogama. As novas instalacións apostan pola recuperación de materiais. Dende a sociedade pública sinalan que o novo servizo vai servir para recuperar 9.500 toneladas de envases lixeiros, un 53% máis dos actuais. A planta vai empregar separadores electromagnéticos que atraen os materiais e que os clasifica. O novo sistema tamén servirá para detectar o papel que por erro vaia depositado no colector amarelo.
Pola súa parte, o deputado conservador Xaime Castiñeira volveu criticar o proceso de concesión da automatización da planta e afirmou que os propios técnicos de Sogama non recepcionaron a obra e que non asinan a mesma porque “non ofrece o rendemento previsto” nas condicións da adxudicación. Castiñeira volveu a acusar ao presidente de Sogama de terlle concedido a dedo o servizo a Cepsa, no canto de facelo a Urbaser (relacionada con Unión Fenosa).
O máximo responsábel de Sogama, Xosé Álvarez, subliñou que a sociedade pública está a traballar na transparencia das concesións, tal e como recomendou o Consello de Contas, e lembrou que por vez primeira participou no proceso unha universidade pública.
Os 'herdeiros' da anterior Xunta manteñen voz, voto e prebendas en Sogama
A pugna polo control da política de residuos abre unha guerra sen cuartel en Sogama
"En Sogama estamos facendo unha planificación que antes non houbo"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
"Por cada posto de traballo que crea un supermercado, destrúese un e medio" Edición xeral
"Saneamento eficaz si, macrodepuradora non" GZ-Sete
A Xunta desvelará onde quere construír a segunda incineradora de lixo despois das municipais Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto